કોર્પોરેશનના સત્તાવાળાઓ ઓપરેશન ડિમોલિશનનાં મોટાં મોટાં બણગાં ફૂંકે છે, પરંતુ નવાઇની વાત એ છે કે આખેઆખી છ માળની ઇમારત બનીને લોકો રહેવા આવી જાય ત્યાં સુધી તંત્રને ખબર જ પડતી નથી. તંત્રના ડિમોલિશનની કામગીરીમાં પણ કંઇ ભલીવાર હોતો નથી. છેલ્લા કેટલાય સમયથી કોર્પોરેશન દ્વારા મોટાં કોમ્પ્લેકસ, બંગલા કે ટેનામેન્ટ તોડાયાં જ નથી. છેલ્લે સરખેજના ફતેહવાડી વિસ્તારમાં દસ ફલેટને જમીનદોસ્ત કરાયા હતા. આ કાર્યવાહીને પણ બે વર્ષથી વધુનો સમય થઇ ચૂકયો છે.